এই কুৎসিত রাজনৈতিক যৌনসন্ত্রাসের পরিণতি কী? আমাদের জানা নেই। কিন্তু আমরা গ্রীক পুরাণের এক কাহিনী মনে করতে পারি, যদিও হুবহু মিলবে না। ইডিপাস নিজের চোখ নিজেই উপড়ে ফেলেছিলেন। কেন? এ কাহিনী সবারই জানা। যদিও ইডিপাস এক অর্থে ইনোসেন্টই ছিল, তবুও আত্মপীড়ন ইডিপাসকে বাধ্য করেছিল নিজের চোখকে নিজেই উপড়ে ফেলে দিতে। ইতোমধ্যেই যৌনসন্ত্রাসের প্রতিবাদের একটি ধরন সুস্পষ্ট রূপ নিয়ে সমাজে আত্মপ্রকাশ করেছে। প্রতিবাদ হিসেবে অনেক মেয়েই আত্মহননের পথ বেচে নিচ্ছেন। এইসব আত্মহনন যেমন নিপীড়িন নারীকে আরও নতুন নতুন আত্মহননের দিকে ঠেলে দিচ্ছে তেমিন নির্যাতিত পরিবারগুলোর নিভৃত হৃদয়ে রেখে যাচ্ছে বেদনার নীলাভ জিঘাংসা।